राइट टू रिजेक्ट पर पीएम को चिट्ठी लिखेंगे अन्ना  
मीटिंग के पहले दिन टीम अन्ना ने राइट टू रिजेक्ट यानि जनता को अपने चुने हुए नेता को हटाने के अधिकार के लिए लड़ाई का ऐलान किया।
रालेगण सिद्धी में टीम अन्ना की कोर कमेटी की बैठक रविवार को भी जारी रहेगी। मीटिंग के पहले दिन टीम अन्ना ने राइट टू रिजेक्ट यानि जनता को अपने चुने हुए नेता को हटाने के अधिकार के लिए लड़ाई का ऐलान किया। अन्ना हजारे इसके लिए प्रधानमंत्री को एक चिट्ठी लिखने वाले हैं। चिट्ठी में अन्ना पीएम से राइट टू रिजेक्ट के अलावा भूमि अधिग्रहण में ग्राम सभा की भूमिका और सिटिजन चार्टर पर राय मांगेंगे। टीम अन्ना के अरविंद केजरीवाल ने कहा कि दिल्ली जाकर वो राइट टू रिजेक्ट के मसले पर निर्वाचन आयुक्त से भी मिलेंगे। टीम अन्ना अरुणा राय से भी उनके लोकपाल पर खुली बहस को तैयार दिखी।